text: उधर थरूर के इस बयान पर बीजेपी ने तीखी प्रतिक्रिया व्यक्त की है। बीजेपी ने इसके लिए कांग्रेस अध्यक्ष राहुल गांधी से माफी की मांग की है। बीजेपी प्रवक्ता संबित पात्रा ने कहा कि शशि थरूर ने जो कुछ भी कहा है, उसके लिए राहुल गांधी को माफी मांगनी चाहिए। पाकिस्तान के निर्माण के लिए कांग्रेस जिम्मेदार थी और एक बार फिर वह भारत को नीचा दिखाने और देश के हिंदुओं को बदनाम करने का काम कर रही है।